Islamkritikeren Rasmus Paludan demonstrerer på Heimdalsvej i Frederikssund den 26. august. Foto: Mie Neel Foto: Mie Neel

Send til din ven. X Artiklen: Islamkritiker provokerer: Kom og tegn Muhammed Modtagerens email * : Din e-mail * : Dit navn * : Evt. kommentar: *) skal udfyldes.

Islamkritiker provokerer: Kom og tegn Muhammed

Frederikssund - 14. august 2018 kl. 13:48 Af Casper Suk Thorlacius Kontakt redaktionen

- Stram Kurs fejrer kunsten ved at invitere til demonstration, hvor man kan komme og tegne profeten Muhammad. Vi stiller papir og blyant til rådighed.

Sådan skriver det højreradikale parti Stram Kurs med partileder Rasmus Paludan i spidsen på sin hjemmeside. Opfordringen kommer i kølvandet på en varslet demonstration på Heimdalsvej i Frederikssund, hvor partilederen har meldt sin ankomst søndag den 26. august, skriver Frederiksborg Amts Avis.

Politikeren, som ønsker at gøre islam ulovlig, og adskillige gange har ytret sig offentligt og i meget negative vendinger om religionen, har med jævne mellemrum besøgt boligområder med en høj koncentration af muslimske beboere for at fortælle om sin politik.

Forleden kunne avisen B.T. fortælle, at Københavns Politi i 2017 måtte rykke ud ikke færre end 45 gange til »politimæssig indsats i tilknytning til Rasmus Paludans aktiviteter«.

Nordsjællands Politi bekræfter, at Rasmus Paludan har anmeldt sin demonstration den 26. august, men er i øvrigt yderst fåmælte omkring politikerens besøg i Frederikssund.

Således ønsker politiets presseafdeling ikke at svare på, om politiet vil være til stede ved politikerens demonstration, eller hvor mange ressourcer, politiet forventer at afsætte i forbindelse med begivenheden.

Adspurgt, om politikerens profil og historik spiller ind i risikovurderingen af demonstrationen, svarer pressetalsmand Henriette Døssing:

- Det ville være mærkeligt, hvis ikke nogle demonstrationer forudsætter større tilstedeværelse end andre.

Det har endnu ikke været muligt at få en kommentar fra politikeren selv.

relaterede artikler

Islamkritiker mødt af modstand 26. august 2018 kl. 16:31

Borgere varsler mod-demo mod islamkritiker 15. august 2018 kl. 10:38